**VŠEOBECNÉ ZÁVÄZNÉ NARIADENIE OBCE MUŽLA č. 2/2022**

**o určení výšky príspevku na čiastočnú úhradu nákladov v školách a v školských zariadeniach, ktorých zriaďovateľom je Obec Mužla**

 Obecné zastupiteľstvo v Mužle na základe § 6 a § 11 zákona č. 369/1990 Z.z. o obecnom zriadení v znení neskorších predpisov a § 140 zákona č. 245/2008 Z.z. o výchove a vzdelávaní a o zmene a doplnení niektorých zákonov /ďalej len školský zákon/ uznieslo na vydaní Všeobecne záväzného nariadenia o určení výšky príspevku na čiastočnú úhradu nákladov v školách a v školských zariadeniach, ktorých zriaďovateľom je obec Mužla.

**Prvá časť Základné ustanovenia**

**Čl.1 Účel a predmet**

Toto VZN /ďalej len „nariadenie!/ určuje výšku príspevku na čiastočnú úhradu nákladov v školách a v školských zariadeniach, ktorých zriaďovateľom je Obec Mužla, /ďalej len „príspevky v školách a školských zariadeniach/

**Čl. 2 Druhy príspevkov v školách a školských zariadeniach**

1. Príspevky v školách a v školských zariadeniach upravené v tomto nariadení zahŕňajú:

a/ príspevok za pobyt dieťaťa v materskej škole /§28 ods. 6 zákona č. 245/2008 Z.z. o výchove a vzdelávaní a o zmene a doplnení niektorých zákonov – ďalej len školský zákon/

b/ príspevok na činnosť školského klubu detí (§49 ods. 5 školského zákona/

c/ príspevok na čiastočnú úhradu nákladov v školskej jedálni, výšku príspevku na režijné náklady a podmienky úhrady v školskej jedálni /§140 ods.10 školského zákona v súlade s finančnými pásmami, ktoré vydalo MŠ SR/.

**Čl. 3 Školy a školské zariadenia, ktorých zriaďovateľom je Obec Mužla**

1.Materská škola- Óvoda , Pri starej pošte 690/22, 943 52 Mužla

2. Školský klub detí pri Základnej škole Jánosa Endrődyho, Školská ulica 491/2, 943 52 Mužla

3. Školská jedáleň pri Materskej škole – Óvoda , Pri starej pošte 690/22, 943 52 Mužla

4. Školská jedáleň pri ZŠ Jánosa Endrődyho, Školská ulica 491/2, 943 52 Mužla

**Druhá časť**

**Príspevok v školách a v školských zariadeniach**

**Čl.4 Príspevok za pobyt dieťaťa v materskej škole**

1. za pobyt dieťaťa v materskej škole prispieva zákonný zástupca na čiastočnú úhradu výdavkov v materskej škole mesačne na jedno dieťa

a/ počas školského roka sumou 5,-€

 počas letnej prevádzky sumou 5,-€/mes. alebo alikvotná čiastka v závislosti od počtu dní

2. Príspevok podľa odseku 1 sa uhrádza vopred do 10 dňa príslušného kalendárneho mesiaca, ktorý predchádza kalendárnemu mesiacu, za ktorý sa príspevok uhrádza

3. Príspevok v materskej škole sa neuhrádza za dieťa:

a/ ktoré má jeden rok pred plnením povinnej školskej dochádzky

b/ ak zákonný zástupca predloží riaditeľovi materskej školy doklad o tom, že je poberateľom dávky v hmotnej núdzi a príspevku k dávke v hmotnej núdzi a o zmene a doplnení niektorých zákonov v znení neskorších predpisov/

c/ ktoré je umiestnené v zariadení na základe rozhodnutia súdu.

4. Príspevok v materskej škole na základe rozhodnutia zriaďovateľa sa neuhrádza za dieťa:

a/ ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo z rodinných dôvodov preukázateľným spôsobom

b/ ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi, v týchto prípadoch uhrádza zákonný zástupca pomernú časť určeného príspevku.

**Čl. 5 Príspevok na činnosť školského klubu detí**

1. Na čiastočnú úhradu nákladov spojených s činnosťou školského klubu detí prispieva zákonný zástupca žiaka mesačne vo výške 5,- €

2. Príspevok podľa odseku 1 sa uhrádza vopred do 10. dňa príslušného mesiaca, ktorý predchádza kalendárnemu mesiacu, za ktorý sa príspevok uhrádza.

3. Príspevok pre dieťaťa, ktorého zákonný zástupca je poberateľom dávky v hmotnej núdzi a príspevku v hmotnej núdzi podľa osobitného predpisu je mesačne 1,70 €, ak zákonný zástupca písomne o to požiada riaditeľa školy a predloží o tom doklad.

**Čl.6 Príspevok na čiastočnú úhradu nákladov v školskej jedálni**

(1) Školská jedáleň a výdajná školská jedáleň, ktorej zriaďovateľom je obec Mužla, poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca (ďalej ako „ZZ“) vo výške nákladov na nákup potravín podľa vekových kategórií stravníkov v nadväznosti na odporúčané výživové dávky.

(2) Výška nákladov na nákup potravín podľa vekových kategórií stravníkov určujú finančné pásma na nákup potravín na jedno jedlo. Sú stanovené Ministerstvom školstva, vedy, výskumu a športu Slovenskej republiky.

(3) Príspevok, ktorý uhrádza zákonný zástupca dieťaťa alebo žiaka vo výške nákladov na nákup potravín podľa vekových kategórií stravníkov v nadväznosti na odporúčané výživové dávky je určený za každý stravovací deň nasledovne (sumy sú uvedené v eurách)

|  |  |  |  |  |  |  |  |
| --- | --- | --- | --- | --- | --- | --- | --- |
| **Materská škola** | Desiata | Obed | Olovrant | Režijené náklady | Náklady na nákup potravín | Dotácia na stravu zo štátu | Úhrada |
| Stravníci MŠ 3-6 rokov  | 0,38 | 0,90 | 0,26 | 0 | 1,54 | 0 | 1,54 |
|  |  |  |  |  |  |  |  |
| **Základná škola** |  |  |  |  |  |  |  |
| Stravníci od 6-11 rokov | 0 | 1,21 | 0 | 0 | 1,21 | 0 | 1,21 |
| Stravníci od 11-15 rokov | 0 | 1,30 | 0 | 0 | 1,30 | 0 | 1,30 |
| **Dospelí** | 0 | 1,41 | 0 | 0 | 1,41 | 0 | 1,41 |
| **Cudzí stravníci** | 0 | 1,41 | 0 | 0,97 | 1,49 | 0 | 2,90 |

(4) Stanovenú sumu za stravovanie uhrádza zákonný zástupca:

a) dieťaťa materskej školy alebo žiaka základnej školy za odobratú stravu v danom stravovacom dní

b) za neodobratú stravu v danom stravovacom dní, ak zákonný zástupca neodhlásil dieťa alebo žiaka najneskôr do 14:00 h predchádzajúceho pracovného dňa alebo v pondelok do 7:30 hod. z poskytovania stravy v školskej jedálni v danom stravovacom dní.

(5) Cudzí stravníci – dôchodcovia s trvalým pobytom v Mužle uhrádzajú okrem nákladov na nákup potravín aj časť režijných nákladov.

 (6) Obec Mužla, ako zriaďovateľ ŠJ, môže rozhodnúť o zrušení , alebo odpustení príspevku v prípadoch stanovených zákonom\*. To neplatí, ak ide o deti a žiakov, na ktoré sa poskytuje dotácia podľa § 4 zákona č. 544/2010 Z.z. o dotáciách v pôsobnosti Ministerstva práce, sociálnych vecí a rodiny Slovenskej republiky.

 (7) Zákonný zástupca dieťaťa v  ročníkoch MŠ zaplatí príspevok v každom mesiaci 10 dní a to do konca mesiaca, ktorý predchádza kalendárnemu mesiacu, za ktorý sa príspevok uhrádza.  Príspevok za  ostatné dni v mesiaci hradí obec, ako príspevok na stravovanie detí v súlade s VZN č. 4/2015 o soc. starostlivosti a stavebných stimuloch.

(8) Ak dieťa – stravník nevyčerpá v mesiaci príspevok za 10 dní, finančné prostriedky sa prenesú na nasledujúci mesiac, alebo na požiadanie zákonného zástupcu dieťaťa sa môžu vrátiť.

(9) Riaditeľ je povinný účinné VZN zverejniť na webovom sídle školy a v priestoroch školy.

 Čl. 7

(1) Platnosť dokladu, ktorý potvrdzuje, že zákonný zástupca dieťaťa/žiaka je poberateľom dávky v hmotnej núdzi a príspevku k dávke v hmotnej núdzi alebo priemerný čistý mesačný príjem za posledných šesť mesiacov je najviac vo výške životného minima podľa osobitného predpisu, predloženého v I. polroku školského roka riaditeľovi školy alebo školského zariadenia, končí k 31. januáru daného školského roka.

(2) Platnosť dokladu predloženého v II. polroku školského roka riaditeľovi školy alebo školského zariadenia končí k 31. augustu daného školského roka.

Čl. 8

**Záverečné ustanovenia**

1. Pokiaľ nie je v tomto nariadení podrobnejšia úprava, odkazuje sa na školský zákon, zákon o štátnej správe a o školskej samospráve, zákon o financovaní škôl a školských zariadení a na vykonávacie predpisy vydané na ich základe.

2.Toto VZN bolo schválené uznesením Obecného zastupiteľstva v Mužle č.:

3. Toto nariadenie nadobúda účinnosť v školskom roku 2022/23.

4. Dňom účinnosti tohto všeobecne záväzného nariadenia sa ruší VZN č. 6/2021 o určení výšky príspevku na čiastočnú úhradu nákladov v školách a školských zariadeniach, ktorých zriaďovateľom je Obec Mužla.

Pred schválením:

Vyvesené: 17.8.2022

Zvesené: 4.10.2022

Schválené uznesením č.: 29/05102022

 Ing. Iván Farkas

 starosta obce

* § 140 ods.12 zák. č. 245/2008 o výchove a vzdelávaní (školský zákon) a o zmene a doplnení niektorých zákonov v znení neskorších predpisov